
A  N   U  N Ț

Primăria Comunei Ploscuțeni, cu sediul în localitatea Ploscuteni, comuna Ploscuțeni, județul Vrancea, inițiază procedura de organizare a concursului de recrutare în vederea ocupării pe perioadă nedeterminată a unui post de tehnician asistență socială de execuție de natură contractuală vacantă, în cadrul Compartimentului (serviciu social) SERVICIUL DE ASISTENȚĂ COMUNITARĂ + cod serviciu social 8899 CZ-PN-V, înființat în aparatul de specialitate al primarului comunei Ploscuțeni, conform Protocolului încheiat cu Ministerul Muncii, Familiei, Tineretului și Solidarității Sociale în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”:

CONDIȚII GENERALE DE PARTICIPARE LA CONCURS:
-are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
-cunoaşte limba română, scris şi vorbit;
-are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
-are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
-îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
-nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
-nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
-nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare. 
CONDIȚII SPECIFICE DE PARTICIPARE LA CONCURS:
-nivel de studii: studii medii absolvite cu sau fără diplomă de bacalaureat (M);
-cunoștințe de operare pe calculator - MS Office (Excel, Word, Power Point) și Internet – utilizator independent;
[bookmark: _Hlk127620172]-diploma de absolvire (copie) sau dovada înscrierii (original) la curs de calificare de nivel 4 (1080 ore) tehnician asistență socială;
-vechimea în specialitatea studiilor: fără vechime;
-disponibilitate pentru deplasarea în teren și la cursuri/sesiuni de formare profesională. 
Abilități, calități și aptitudini necesare:
-utilizează eficient instrumente specifice TIC în vederea colectării de date specifice, realizării de rapoarte etc.;
-capacitate de a prelucra date primare; 
-competențe de comunicare scrisă şi verbală, de relaționare;
-abilități de lucru individual și în echipă.

CONȚINUTUL DOSARULUI DE CONCURS:
Dosarul de concurs va conține în mod obligatoriu următoarele documente:
formular de înscriere la concurs, conform modelului prevăzut la anexa nr. 1 la prezentul anunț;
-copia actului de identitate sau orice alt document care atestă identitatea, potrivit legii, aflate în termen de valabilitate;
-copia certificatului de căsătorie sau a altui document prin care s-a realizat schimbarea de nume, după caz;
-copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
-copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
-certificat de cazier judiciar sau, după caz, extrasul de pe cazierul judiciar;
-adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
-certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
-curriculum vitae, model comun european.
Copiile de pe actele mai sus enumerate se prezintă însoțite de documentele originale, care se vor certifica pentru conformitate de către secretarul comisiei de concurs.

Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale are obligația de a completa dosarul de concurs cu originalul cazierului judiciar cel mai târziu până la desfășurarea primei probe de concurs;


CALENDARUL DESFĂȘURĂRII CONCURSULUI CU PUBLICARE ÎN DATA DE 28.09.2026: 	

1. Dosarele de înscriere la concurs se vor depune în perioada 29.09.2026 - 12.10.2026 inclusiv, ora 16.00, la sediul Primariei Comunei Ploscuțeni, la secretarul general al comunei – secretar al comisiei de concurs.

2. Selecția dosarelor are loc în data de 14.10.2026, ora 12.00

3. Afișarea rezultatelor selecției dosarelor are loc în data de 14.10.2026, ora 16.00, la sediu și pe pagina de internet a Primariei Comunei Ploscuțeni,  https://www.primaria-ploscuteni.ro/;
4. Depunerea contestației cu privire la rezultatul selecției dosarelor are loc până în data de 15.10.2026, ora 12.00;

5. Afișarea rezultatelor contestației cu privire la rezultatul selecției dosarelor are loc în data de 15.10.2026, ora 16.00,  la sediu și pe pagina de internet a Primariei Comunei Ploscuțeni,  https://www.primaria-ploscuteni.ro/;

6. Proba scrisă are loc în data de 20.10.2026, ora 10.00;

7. Afișare rezultate proba scrisă are loc în data de 20.10.2026, ora 15.00, la sediu și pe pagina de internet a Primariei Comunei Ploscuțeni, https://www.primaria-ploscuteni.ro/;

8. Depunerea contestației cu privire la rezultatul probei scrise are loc până în data de
21.10.2026, ora 12.00;

9. Afișarea rezultatelor contestației cu privire la rezultatul probei scrise are loc în data de
21.10.2026, ora 16.00, la sediu și pe pagina  de internet a Primariei Comunei Ploscuțeni, https://www.primaria-ploscuteni.ro/;

10. Interviul are loc în data de 22.10.2026, ora 10.00;

11. Afișare rezultate interviu are loc în data de 22.10.2026, ora 15.00, la sediu și pe pagina de internet a Primariei Comunei Ploscuțeni, https://www.primaria-ploscuteni.ro/;

12. Depunerea contestației cu privire la rezultatul interviului are loc până în data de
23.10.2026, ora 12.00;

13. Afișarea rezultatelor contestației cu privire la rezultatul probei interviu are loc în data de 23.10.2026, ora 15.00, la sediu și pe pagina	de internet a Primariei Comunei Ploscuțeni,   https://www.primaria-ploscuteni.ro/;

14. Afișare rezultate finale concurs are loc în data de 23.10.2026, ora 16.00, la sediu și pe   pagina de internet a Primariei Comunei Ploscuțeni,  https://www.primaria-ploscuteni.ro/.

BIBLIOGRAFIE ȘI TEMATICĂ DE CONCURS
BIBLIOGRAFIE:

a) Ghid privind activitatea de coordonare a tehnicianului asistență socială – document emis de CNASR;
b) Legea nr. 292/2011 - Legea asistenței sociale, republicată, cu modificările și completările ulterioare;
c) [bookmark: _GoBack]Ordonanța de urgență a Guvernului nr. 57 / 2019, privind Codul administrativ, cu modificările și completările ulterioare; 
d) Legea nr. 17/2000 privind asistența socială a persoanelor vârstnice, republicată, cu modificările și completările ulterioare; 
e) H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice;
f) Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
g) Ordinul nr. 1923/2024 pentru aprobarea Metodologiei - cadru de evaluare a nevoilor comunităţii în vederea organizării serviciilor sociale pentru persoanele vârstnice;
h) Legea nr. 272/2004 privind protectia si promovarea drepturilor copilului, republicată, cu modificările și completările ulterioare;
i) Legea nr. 448/2006 privind protectia si promovarea drepturilor persoanelor cu handicap, cu modificările și completările ulterioare;
j) Legea nr. 197/2012 privind asigurarea calităţii în domeniul serviciilor sociale cu modificările și completările ulterioare;
k) Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare;
l) Ordinul 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, cu modificările și completările ulterioare;
m) Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024.
TEMATICĂ:
a) Ghid privind activitatea de coordonare a tehnicianului asistență socială – document emis de CNASR – integral (https://cnasr.ro/blog/post/ghid-privind-activitatea-de-coordonare-tehnicianului-asistenta-sociala);
b) Legea nr. 292/2011 - Legea asistenței sociale, republicată, cu modificările și completările ulterioare - integral;
c) Ordonanța de urgență a Guvernului nr. 57 / 2019, privind Codul administrativ, cu modificările și completările ulterioare - Secțiunea a 4-a, titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III - Drepturi și obligații ale personalului contractual din administrația publică, precum și răspunderea acestuia; 
d) Legea nr. 17/2000 privind asistența socială a persoanelor vârstnice, republicată, cu modificările și completările ulterioare - integral; 
e) H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice - integral;
f) Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice - integral;
g) Ordinul nr. 1923/2024 pentru aprobarea Metodologiei - cadru de evaluare a nevoilor comunităţii în vederea organizării serviciilor sociale pentru persoanele vârstnice - integral;
h) Legea nr. 272/2004 privind protectia si promovarea drepturilor copilului, republicată, cu modificările și completările ulterioare - integral;
i) Legea nr. 448/2006 privind protectia si promovarea drepturilor persoanelor cu handicap, cu modificările și completările ulterioare - integral;
j) Legea nr. 197 / 2012 privind asigurarea calităţii în domeniul serviciilor sociale cu modificările și completările ulterioare - Secțiunea a 2-a și Secțiunea a 21-a;
k) Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare - integral;
l) Ordinul 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, cu modificările și completările ulterioare – Anexa 7;
m) Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024 - integral.
Relații suplimentare se pot obține la sediul Primăriei Comunei Ploscuțeni, telefon/fax  0237.272.400.

	PRIMAR,
Solomon Stefan                                                              
	SECRETAR GENERAL AL COMUNEI,
Rades Constantina

